da da da et nb en hbs_lat pt nn de da nb da da da de da sv en it de da fr en da da af da da da ro da en en sv en da da af en da da ro da en fr da da et nb en hbs_lat pt nn de da nb da da da de da sv en it de da fr da da da da da da da da da da da da da sv da da da de da da da da da da da da fr da es es es en da da ca nb da da da sv da da da da nb en da da nl da nl da en
7.000 borgere skal hjælpe med at tage temperaturen på visionsmål - Info Express
Velkomst!Logge ind på din konto
Velkommen! Log ind på din konto
Forgot your password? Get help
En adgangskode vil blive sendt til din email.
Forside Øresund Helsingør 7.000 borgere skal hjælpe med at tage temperaturen på visionsmål
Hver ottende borger i Helsingør Kommune modtager netop nu et spørgeskema, der skal hjælpe med at måle, om visionsmålene er på vej til at blive indfriet.
I 2019 vedtog Byrådet i Helsingør Kommune Vision 2030.
Kommunen tager nu igen temperaturen på visionens satsningsområder og målsætninger med en spørgeundersøgelse, som sendes elektronisk til 7.000 tilfældigt udvalgte borgere via e-Boks. Det er altså ca. hver 8. borger over 17 år i kommunen, der modtager undersøgelsen. I den kommende uge er der derfor god grund til at kigge en ekstra gang efter en besked fra kommunen i sin e-Boks.
Det vil være muligt at besvare spørgeskemaet frem til og med den 30. januar 2022.
“Efter et godt samarbejde med borgere og erhvervsliv vedtog Byrådet i 2019 en ret ambitiøs vision for, hvordan vores kommune skal udvikle sig over en 10 årig periode. Visionen har et overordnet mål om, at det skal være endnu mere attraktivt at bo og drive virksomhed i Helsingør Kommune. Og derudover er der en række konkrete mål, som vi sammen arbejder på at nå, inden 2030. Det spørgeskema, der lander i manges e-Boks vil kunne give et pejlemærke for, om vi er på rette vej. Derfor håber jeg, at så mange som muligt vil svare på undersøgelsen, så vi får så retvisende et resultat som muligt,” siger Benedikte Kiær, borgmester i Helsingør Kommune.
Kommunen måler hvert år på visionen, dog kun hvert andet år med en spørgeundersøgelse. Det er anden gang, at kommunen udsender et spørgeskema til målingen af Vision 2030. Sidste gang var med en såkaldt nulpunktsmåling i 2020. Målingen i 2022 følger op på den sidste måling og skal hjælpe til at vise, om kommunen er på rette vej mod en realisering af Visionen.
Vision 2030 kan hentes via dette link.
Spørgsmålene kan besvares på 3-4 minutter.
Et spørgeskema sendes via e-Boks til 7.000 tilfældigt udvalgte borgere i Helsingør Kommune
I undersøgelsen bliver der bl.a. spurgt ind til om borgerne oplever, at ens bydel understøtter en bæredygtig livsstil, om borgerne har brugt kulturtilbud i Helsingør Kommune og om borgeren oplever at være en del af et fællesskab.
Kernen i vision 2030 er:
Vi ønsker at være en bæredygtig kommune, hvor vi skaber de bedste rammer for, at vi kan leve og udleve det liv, vi ønsker… sammen.
Visionen indeholder nedenstående fem satsningsområder, som hver har en række målsætninger tilknyttet.
Vi skaber attraktive uddannelsesmiljøer
Vi udvikler levende bysamfund med aktive rum og udfoldelsesmuligheder
Vi åbner muligheder for fællesskaber, der øger livskvaliteten
Vi markerer os lokalt, nationalt og internationalt gennem en stærk kulturarv
Vi styrker vores natur, træffer bæredygtige valg og handler klimavenligt.
Tidligere artikelRekordhøje vindmøller udvikles i Danmark
Næste artikelNye restriktioner fra og med onsdag i Sverige
RELATEREDE ARTIKLERMERE FRA FORFATTEREN
Svenskerne sætter fokus på ledige job i Helsingør Kommune
Danske Aller lukker sine redaktioner i Malmø og samler sine svenske aktiviteter i Stockholm
To universiteter i Øresundsregionen er i top-100 over bedste universiteter i verden
Hårdere tider forude for de skånske husholdninger
SJ stopper med at køre Øresundstog før tid efter konflikt
1.000 Øresundspendlere venter stadig på overførsel af 2020-skat
Udgiver: X Solutions HB. Ansv./Chefredaktør Laurentiu Mihai
© Copyright 2022 - Info Express Danmark
Længe ventet universaloplader til mobile enheder bliver en realitet i 2024
Danmark og Sverige sender brev til FN’s Sikkerhedsråd efter gasudslip og...
EU-millioner til STRING-projekt, der skal gøre det muligt for lastbiler at...